Diari Oficial de la Generalitat Valenciana


Sumari del DOGV 7356, del 09-09-2014 (2014/8146)

RESOLUCIÓ d'1 de setembre de 2014, de la Direcció General de Seguretat i Protecció Ciutadana, sobre delegació de competències.
------------------------------------------------------------------------------------------------------------------------------

### Dades del document

Número de DOGV
:   7356

Data del DOGV
:   09-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8146


Data del document
:   01-09-2014

Organisme emissor
:   Conselleria de Governació i Justícia

Tipus de document
:   Resolució

Correcció d'errades

 Descriptors 

:   * Conselleria de Governació i Justícia

RESOLUCIÓ d'1 de setembre de 2014, de la Direcció General de Seguretat i Protecció Ciutadana, sobre delegació de competències. [2014/8146]  
Per Resolució de 7 d'octubre de 2004, de la Direcció General d'Interior, es van delegar competències a les direccions territorials de la Conselleria competent en la matèria en funció de la regulació prevista en la llei vigent llavors, la 4/2003, de 26 de febrer, d'Espectacles Públics, Activitats Recreatives i Establiments Públics.  
  
Els canvis des d'aquell moment, la nova estructura de la conselleria, l'entrada en vigor d'una nova Llei d'Espectacles valenciana, i la pretensió de fer més àgil la tramitació dels procediments gestionats per este departament, fan necessari que es renoven i s'actualitzen les competències que es poden delegar en les direccions territorials.  
  
En este marc, la novetat de la delegació se centra en què els òrgans territorials de la Conselleria a Alacant i Castelló poden incoar els expedients sancionadors per infraccions greus, oberts a l'empara de l'actual Llei d'Espectacles 14/2010, de 3 de desembre. Una delegació que té el sentit d'aconseguir més celeritat i de concentrar en cada província l'obertura del procediment.  
D'esta manera, l'article 56 de la Llei 14/2010, assenyala en l'apartat 1 que «la competència per a incoar, instruir, i resoldre els procediments sancionadors correspondrà a l'Administració autonòmica, i serà l'òrgan competent per a imposar la sanció: a) el titular de la direcció general competent en matèria d'espectacles, quan es tracte d'infraccions greus».  
  
Per la seua banda, el Decret 118/2014, de 18 de juliol, del Consell, aprova el Reglament Orgànic i Funcional de la Conselleria de Governació i Justícia. Esta norma, en l'article 8 apartat 2.4.d establix que una de les funcions del Servici és la de «tramitar els expedients sancionadors previstos en la Llei 14/2001, de 3 de desembre, de la Generalitat, d'Espectacles Públics, Activitats Recreatives i Establiments Públics, l'adopció de mesures de policia i provisionals, i sobre espectacles taurins».  
  
Així mateix, en l'article 15, el mateix decret assenyala que «3. Funcionalment, les direccions territorials depenen de les distintes direccions generals de la Conselleria, segons l'índole de la matèria». Finalment, en l'article 16, referit a les funcions del titular de la direcció territorial, s'indica: «exercir les funcions que li atribuïxen les disposicions vigents, i les que expressament li deleguen els centres competents».  
  
Per tot això, i d'acord amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 63 de la Llei 5/1983, de 30 de desembre, del Consell, resolc:   
  
Primer  
Delegar en les direccions territorials de la Conselleria de Justícia i Administracions Públiques d'Alacant i Castelló:  
1. L'emissió de l'informe tècnic preceptiu, quant al compliment de les condicions generals tècniques exigides en les llicències, arreplegat en l'article 10 de la Llei 14/2010, de 3 de desembre, de la Generalitat, d'Espectacles Públics, Activitats Recreatives i Establiments Públics.  
  
2. L'autorització de les activitats i espectacles previstos en l'article 8 de la Llei 14/2010, de 3 de desembre.  
3. La designació per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i les instruccions emanats de la Direcció General de Seguretat i Protecció Ciutadana, d'acord amb l'article 49.30 de l'Estatut d'Autonomia, el Reial Decret 1040/1985, de 25 de maig, pel qual es traspassen a la Generalitat Valenciana les funcions i servicis en matèria d'espectacles taurins, articles 38, 41, 42.1, 4 i 5, en relació amb les disposicions addicionals primera-2 i tercera-2 del Reial Decret 145/1996, de 2 de febrer, en què s'aprova el Reglament d'Espectacles Taurins.  
4. La resolució de reducció o ampliació de l'horari de tancament que preveu l'article 35 de la Llei 14/2010, de 3 de desembre.  
5. L'autorització de sessions per a menors d'edat o sales de joventut a què es referix l'article 34.1.c de la Llei 14/2010, de 3 de desembre.  
  
6. L'autorització per a proves esportives, marxes, marxes ciclistes i la resta d'esdeveniments a què es referix l'annex II del Reial Decret 1428/2003, de 21 de novembre, en què s'aprovava el Reglament General de Circulació, que es duen a terme íntegrament per vies situades dins de la província respectiva.  
7. La incoació dels procediments sancionadors oberts per infraccions greus tipificades en l'article 51 de la Llei 14/2010, de 3 de desembre.  
8. La gestió i la inscripció d'empreses i establiments destinats a la realització d'espectacles públics i activitats recreatives en el registre previst en l'article 24 de la Llei 14/2010, de 3 de desembre.  
  
9. El visat i l'aprovació del cartell de reserva del dret d'admissió previst en l'article 33.2 de la Llei 14/2010, de 3 de desembre.  
10. La tramitació i la resolució dels expedients en matèria d'ajuda a les víctimes del terrorisme previstos en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme, en relació amb l'article 8.1.i del Decret 118/2014, de 18 de juliol, del Consell, pel qual s'aprova el Reglament Orgànic i Funcional de la Conselleria de Governació i Justícia.  
  
Segon  
Delegar en la Direcció Territorial de la Conselleria de Justícia i Administracions Públiques de València:  
1. L'autorització de les activitats i espectacles que preveu l'article 8 de la Llei 14/2010, de 3 de desembre.  
2. La designació per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i les instruccions de la Direcció General d'Interior, segons el que disposen l'article 31.30 de l'Estatut d'Autonomia, el Reial Decret 1.040/1985, de 25 de maig, que va traspassar a la Generalitat Valenciana les funcions i servicis en matèria d'espectacles taurins, i els articles 38, 41, 42.1, 4 i 5, en relació amb les disposicions addicionals primera-2 i tercera-2 del Reial Decret 145/1996, de 2 de febrer, en què s'aprovava el Reglament d'Espectacles Taurins.  
3. La designació per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i instruccions de la Direcció General de Seguretat i Protecció Ciutadana, d'acord amb el que disposen l'article 49.30 de l'Estatut d'Autonomia, el Reial Decret 1040/1985, de 25 de maig, en què es traspassaven a la Generalitat Valenciana les funcions i servicis en matèria d'espectacles taurins, articles 38, 41, 42.1, 4 i 5, en relació amb les disposicions addicionals primera-2 i tercera-2 del Reial Decret 145/1996, de 2 de febrer, en què s'aprovava el Reglament d'Espectacles Taurins.  
  
4. La resolució de reducció o ampliació d'horari de tancament que preveu l'article 35 de la Llei 14/2010, de 3 de desembre.  
5. L'autorització de sessions per a menors d'edat o sales de joventut a què es referix l'article 34.1.c) de la Llei 14/2010, de 3 de desembre.  
  
6. L'autorització per a proves esportives, marxes, marxes ciclistes i la resta d'esdeveniments a què es referix l'annex II del Reial Decret 1428/2003, de 21 de novembre, en què s'aprovava el Reglament General de Circulació, que es duen a terme íntegrament per vies situades dins de la província respectiva.  
7. La gestió i la inscripció d'empreses i establiments destinats a la realització d'espectacles públics i activitats recreatives en el registre previst en l'article 24 de la Llei 14/2010, de 3 de desembre.  
  
8. El visat i l'aprovació del cartell de reserva del dret d'admissió previst en l'article 33.2 de la Llei 14/2010, de 3 de desembre.  
9. La tramitació i la resolució dels expedients en matèria d'ajuda a les víctimes del terrorisme, previstos en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme, en relació amb l'article 8.1.i del Decret 118/2014, de 18 de juliol, del Consell, pel qual s'aprova el Reglament Orgànic i Funcional de la Conselleria de Governació i Justícia.  
  
Tercer  
Les atribucions que són objecte d'esta delegació podran ser avocades d'acord amb el que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
DISPOSICIÓ FINAL  
  
Esta resolució entrarà en vigor l'endemà que es publique en el Diari Oficial de la Comunitat Valenciana.  
  
València, 1 de setembre de 2014.- El director general de Seguretat i Protecció Ciutadana: Manuel Roca Melchor.